Les partides del Trofeu de Pilota Valenciana es retransmetran per streaming
23 de juliol de 2024

El Trofeu de Pilota Valenciana Vila de l'Eliana se celebrarà en el trinquet municipal del 23 al 28 de juliol, en el marc de la 51a Setmana Esportiva.

Les semifinals de raspall femení pro1 tindran lloc dimarts i dijous a les 18.30 hores, mentre que la cita amb escala i corda pro2 i elit tindran lloc a les 19.30 hores. Per la seua part, les finals tindran lloc aquest diumenge, a les mateixes hores. Totes les partides es podran seguir en streaming a través de la pàgina de Facebook de l'Ajuntament.